**Proces – verbal**

 **Încheiat azi luni 30 septembrie 2021 cu ocazia derulării şedinţei ordinare a Consiliului Local Coroisânmărtin,**

Sedinţa a fost convocată la data de 24 septembrie 2021 cu Dispoziţia primarului nr.83/2021.

La şedinţa participă toţi consilierii locali precum şi delegatul sătesc Deneş Florin**.**

Sedinţa are un caracter solemn întrucât domna Lupşa Rodica validată de către judecătoria Târnăveni, din calitatea de supleant, a fost convocată să depună jurământul în faţa consiliului local. Doamna Lupşa depune jurământul devenind astfel consilier local al Comunei Coroisânmărtin, luându-i locul în comisia administrativă, juridică şi de disciplină domnului Tânţărean Claudiu Ioan căruia i-a încetat mandatul înaninte de termen.

 Domnul Moldovan Călin, preşedintele ales, preia conducerea lucrărilor si supune la vot proiectul Odinii de zi transmis cu 5 zile înainte de data şedinţei făcând precizarea că domnul primar a solicitat suplimentarea Ordinii de Zi cu un punct care are ca obiect rectificarea bugetului local, comunei alocându-i-se prin decizie ANAF suma de 65 mii lei impunându-se rectificarea bugetului :

1. **Depunerea juramantului de către supleantul validat.**
2. **Proiect de Hotărâre privind validarea rectificării de buget efectuată prin Dispoziţia primarului nr.82/2021.**
3. **Proiect de Hotărârte privind stabilirea preţului la lemnul de foc extras din pădurea comunală.**
4. **Proiect de Hotărâre privind aprobarea Organigramei şi a Statului de funcţii al aparatului se specialitate al primarului Comunei Coroisânmărtin.**
5. **Proiect de Hotărâre privind rectificarea bugetului local pentru anul 2021.**

Ordinra de Zi este adoptată cu unanimitate de voturi.

 In continuare secretarul dă citire procesului-verbal al şedinţei anterioare, care este aprobat cu unanimitate de voturi. In completare secretarul informează ca domnul Tânţarean în privinţa comunicării HCL prin care i s-a încetat mandatul nu a fost de rea credinţă, a colaborat astfel încât procedura să fie continuată, iar despărţirea s-a produs în condiţii amiabile.

 Doamna Varga Rebeka doreşte să-şi motiveze abţinerea de la vot în privinţa încetării mandatului înainte de teremen a fostului consilier local Tânţărean Claudiu Ioan subliniind că odată cu înscrierea pe o listă de candidaţi şi mai ales dupa validarea ca şi consilier fiecare trebuie să manifeste o responsabilitate faţă de cei care l-au votat, iar dacă nu doreşte să-şi mai exercite calitatea de consilier trebuie să aibă demnitatea de a-şi depune demisia nicidecum să aştepte sa-l excludă ceilalţi colegi din motive disciplinare.

 Primul punct fiind epuizat se trece la punctual doi al Ordinii de Zi la care domnul primar explică faptul că după şedinţa extraordinară din luna septembrie a fost necesară rectificarea de urgenţă a bugetului local între capitole bugetare, fără a afecta soldul total întrucât nu mai erau sume disponibile pentru plata CAS iar operaţiunea contabilă a necesiatat urgenţă, o nouă convocare a consiliului local de îndată nu se justifica astfel că rectificarea s-a efectuat prin Dispoziţia primarului urmând ca aceasta să fie validată în prima şedinţă a consiliului local. Nu sunt discuţii **HCL nr.39/2021** se adopta cu unanimitate de voturi.

 La punctul următor privind stabilirea preţului la lemnul de foc extras din pădurea comunală,domnul primar explică faptul că anul acesta prin actul de punere în valoare cantitatea de lemn extrasă este mai mica astfel că, nu se poate da mai mult de 3 ms pe gospodărie, iar preţul propus este de 120 lei/ms, valoare apropiată de anul anterior. Domnii consilieri sesizează că raportat la numărul de cereri nu se pot da 3 ms, domnul primar spune că şi în anii anteriori au fost cetăţeni care deşi au depus cereri au renunţat să achiziţioneze lemne şi prin urmare crede că se pot aproba cei 3 ms pentru fiecare gospodărie. Nu sunt alte discuţii domnul preşedinte supune la vot adoptandu-se cu unanimitate de voturi **HCL nr.40/2021**.

 In continuare se trece la punctul următor privind aprobarea Organigramei şi a Statului de funcţii al aparatului de specialitate al primarului comunei Coroisânmărtin, la care domnul primar dă citire Proiectului de hotărâre şi unele explicatii privind oportunitatea aprobării acestora iar secretarul general completează cu unele date de specialitate analizând fiecare compartiment la care sunt propuse modificări şi explicând necesitatea înfiinţării sau redenumirii unor compartimente precum şi transformării a două posturi de referent în inspector, complexitatea atribuţiilor depăşind nivelul de studii medii . Domnul primar informează că se vor face formele necesare în vederea scoaterii la concurs a postului de la compartimentul contabil la care au avut loc o pensionare, iar secretarul general menţionează că şi la compartimentul achiziţii public ar trebui rectutat un om care dacă nu e specialist să se specializeze pe această problematică, deoarece acest compartiment este cel mai vulnerabil întrucât doamna Banciu Cornelia a preluat atribuţiile doamnei contabil care s-a pensionat, decizia finală aparţinându-i domnului primar, aparatul de specialitate fiind al primarului însă trebuie avut în vedere că este nevoie de oameni pregătiţi pe compartimente. Nefiind alte discuţii **HCL nr.41/2021** se adoptă cu unanimitate de voturi.

 In continuare se trece la ultimul punct privind rectificarea bugetului local, punct care a necesitat suplimentarea Ordinii de Zi domnul primar dând explicaţii privind repartizarea sumei de 65 mii lei în cadrul bugetului. Domnul Gândilă Doru îl întreabă pe domnul primar dacă ştie ce s-a întâmplat cu suma de 3 miliarde vechi care a fost cuprinsă în buget pentru modernizarea Cominului Cultural de la Odrihei? Domnul primar spune că banii sunt în buget nu au fost cheltuiţi însă prioritare sunt proiectele pe care doreşte să le demareze atât pe programul Anghel Saligny cât şi prin PNRR. Domnul Gândilă spune că şi-ar dori să fie consultati consilierii din satul Odrihei pentru a şti ce se doreşte să se facă la Caminul Cultural. Domnul preşedinte supune la vot **HCL nr.42/2021** este adoptată cu unanimitate de voturi.

 Dupa epuizarea Ordinii de Zi domnul primar reaminteşte că intenţionează să modernizeze dispensatul medical, sediul administrativ, Caminul Cultural din Odrihei, grădiniţa din Coroisânmărtin, pe lângă proiectele demarate de asfaltări la străzi şi canalizare.

Domnul Gândilă întreabă când vor începe lucrările de modernizare la şcoli atrăgând din nou atenţia asupra faptului că nu vor fi spaţii suficiente de rezervă unde să fie plasaţi elevii până, la finalizarea lucrărilor. Deasemenea domnul Gândilă spune că şi transportul elevilor va crea probleme, un singur microbus nefăcând faţă la afluxul de elevi şi că ar trebui ca domnul primar să-şi asume nişte teremene un calendar al proiectelor. Domnul primar spune că lucrările vor fi demarate în primavera, primind asigurări că prin luna martie se va putea începe la exterioare iar planificarea şantierelor se va face astfel încât să perturbe cât mai putin procesul educational. Domnul primar spune deasemenea că doamna director va lua măsuri în privinţa plasării elevilor, domnul Gândilă nefiind de acord cu pasarea responsabilităţii doar către conducerea şcolii întrucât nu va putea gestiona problema. In privinţa grădiniţei din Coroisânmărtin secretarul atrage atenţia că în cazul în care şcoala mare va fi modernizată, clasele 1-IV se vor muta aici iar şcoala mica rămâne goală deşi este cuprinsă în domeniul public al comunei şi are destinaţie de şcoală, sugerând să se analizeze posibilitatea modernizării clădirii şi mutării grădiniţei acolo în viitor. Actualei clădiri care găzduieşte preşcolarii chiar dacă va fi cuprinsă în domeniul privat al comunei poate să i se de-a o altă destinaţie mai ales că este cuprinsă într-o zonă de funcţiuni agricole iar stadiul de degradare al acesteia este destul de avansat, momentan neputând fi cuprinsă într-un proiect de modernizare decât din fonduri proprii.

 Domnii Varga Rebeka şi Lupşa Vasile Sorin spun că în cazul acesta parcul de joacă despre care s-a discutat rămâne fără utilitate secretarul spunând că poate rămâne parc public iar pentru gradinită se poate face alt părculet care să fie utilizat excusiv de preşcolarii care frecventează grădiniţa.

 Sedinţa continua cu o lungă discuţie legat de amplasarea capelei mortuare în satul Coroisânmărtin constatându-se faptul că până acum reprezentanţii cultelor din sat nu au căzut de accord asupra amplasamentului fapt care durează de mai mulţi ani, domnii consilieri Suciu Ghoerghe Iuliu şi Lupşa Vasile Sorin angajându-se că vor purta discuţii în vederea identificării unei locaţii unanim acceptată , domnul primar reconfirmând sprijinul de 40 mii lei care să se acorde pentru realizarea edificiului.

In final domna Varga Rebeka întreabă dacă există o evidenţă a terenurilor fără titlu de proprietate la care secretarul răspunde că la compartimentul agricol se face o analiză dar în extravilan sunt cateva cazuri 7 identificate până la data şedinţei dintre care două sunt în lucru la OCPI, iar în intravilan unde multe tranzacţii s-au făcut cu acte de mână neparcurgând procedura legală, deşi sunt declarate la primărie, trebuie ca posesorii să facă demersuri pentru intrarea în legalitate, evidenţele primăriei ajută dar nu tin loc de drept de proprietate acestea având un caracter declarativ. Desigur că primăria susţine persoanele care doresc sa-şi intabuleze terenurile prin formele prevăzute de lege una din acestea fiind notarea posesiei, procedură la care au recurs unii cetăţeni.

Nemaifiind alte discuţii şedinţa se încheie.

**Preşedinte de şedinţă, Contrasemnează : Secretar general,**

 **Moldovan Calin Pop Mircea**